Sequim

Sequim (prononciacion anglesa: /ˈskwɪm/ ) es una vila costièra del comtat de Clallam e l'estat american de Washington, situada sul Dungeness al nòrd de las Montanhas Olimpicas. Comptava una populacion de 6 606 abitants en 2010. Amb sos environs, la populacion es pròche de 28 000. Es servida pel Districte escolar de Sequim, amb pus de 26 000 estudiants en 2018. Sequim se tròba dins l'ombra pluviometrica de las Montanhas Olimpicas e recèp una mejana almens de 410 mm de pluèja annala - coma a Los Angeles, granda ciutat de Califòrnia del Sud, ço que valguèt l'escais de "Sunny Sequim" (Sequim ensolhetat). Pr'aquò, la vila es relativament pròche d'unes de las selvas pluvialas temperadas pus umidas dels Estats Units. Aquela anomalia climatica es d'unes còps apelada lo "Blue Hole of Sequim" (trauc blau de Sequim). La vila e sos entorns son particularament coneguts per la cultura comerciala de lavanda, sostenguda per un climat unic. Aquò fa de Sequim la "Lavender Capital of North America" (Capitala de Lavanda d'America del Nòrd), amb per sola rivala França. La region es egalament coneguda per son cranc de Dungeness. Festivitats • Festival de Lavanda de Sequim (oficialament "Sequim Lavender Festival") -- annadièr, en julhet Luòcs istorics • Ostal de McAlmond • Far de New Dungeness • Operà de Sequim Embessonatges e acòrds de cooperacion La vila de Sequim es bessonada amb una vila, qu'es : Shisō ( Japon). Nòtas e referéncias